Siekiant lūkesčius atitinkančio balinančio rezultato svarbu laikytis odontologo rekomendacijų ir eigos, bei skirti dvi savaites dantų balinimui kapomis.
Laikas. Specialios konkrečiam asmeniui pritaikytos kapoms pagaminti reikia laiko. Skirtingai nei odontologo kabinete atliekamas dantų balinimas, kapos reikalauja daugiau laiko. Visų pirma, užtrunka apie vieną dvi savaites nuo dantų kapų pamatavimo klinikoje iki jų pagaminimo laboratorijoje. Pats gydymo-balinimo procesas užtrunka apie dvi savaites (10-14 procedūrų), užsidedant kapas kiekvieną naktį prieš einant miegoti, kol pasiekiamas norimas rezultatas.
Instrukcijos. Svarbu laikytis naudojimosi instrukcijų – laikyti nurodytą laiko tarpą, atlikti nurodytą procedūrų skaičių ir į kapas įšvirkšti tiek balinamojo gelio, kad nedengtų dantenų, o tik dantis.
Rezultatai. Kiekvienam pacientui rezultatai gali būti skirtingi. Kapos puikiai pašalina išorines dėmes, tačiau nepašalina dėl vaistų, genetikos ar traumų pasikeitusios dantų spalvos. Vidinę dantų spalvą gali pašviesinti tik odontologas.